open-index/open-wikipedia-markdown huggingface dataset:
Συνθήκη του Προυμ

Η **Συνθήκη του Προυμ** ήταν συνθήκη διαμοιρασμού που υπογράφηκε καθώς ο αυτοκράτορας της Αυτοκρατορίας των Καρολιδών Λοθάριος Α΄ πλησίαζε στο θάνατό του το 855. Δώδεκα χρόνια πριν, είχε τελειώσει ο εμφύλιος πόλεμος εναντίον των δύο αδελφών του, Λουδοβίκου του Γερμανικού και Καρόλου του Φαλακρού, και είχε υπογράψει τη Συνθήκη του Βερντέν. Ως αποτέλεσμα εκείνης της συνθήκης (του Βερντέν) η Φραγκία του Λουδοβίκου του Ευσεβή μοιραζόταν επίσημα μεταξύ των τριών γιων, με τον Λοθάριο Α΄, τον μεγαλύτερο γιο, να παίρνει τον τίτλο του αυτοκράτορα και τα εδάφη της Μέσης Φραγκίας. Αυτό το βασίλειο θα διαμοιραζόταν τώρα στις 19 Σεπτεμβρίου στο κτήμα του στο Sconilare, δέκα μέρες πριν πεθάνει από σοβαρή ασθένεια στο αββαείο του Προυμ:

 Στον Λοθάριο Β΄ († 869) δόθηκε η Φρισία και τα εδάφη της Αυστρασίας που είχαν απομείνει στον πατέρα του μετά τη Συνθήκη του Βερντέν. Το βασίλειό του έγινε γνωστό ως Λοθαριγγία, το οποίο ήταν το πιο βραχύβιο από τα τρία διάδοχα βασίλεια.

 Ο Κάρολος († 863), ο νεότερος από τους τρεις γιους, έγινε Βασιλιάς της Προβηγκίας, αφού του είχαν δοθεί η Άνω και Κάτω Βουργουνδία, και η Προβηγκία, οι οποίες θα γινόταν το Βασίλειο της Αρλ.

 Στον Λουδοβίκο Β΄ († 875), τον μεγαλύτερο γιο, δόθηκε ο αυτοκρατορικός τίτλος και το Βασίλειο της Ιταλίας (που τότε αποτελούταν μόνο από το βόρειο της ιταλικής χερσονήσου).

Λόγω των θανάτων του Κάρολου το 863 και του Λοθάριου Β΄ το 869, τα βόρεια βασίλεια που τους ανήκαν δεν διήρκεσαν πάνω από 15 χρόνια, και διαμοιράστηκαν μεταξύ της Ανατολικής και Δυτικής Φραγκίας και του Βασιλείου της Ιταλίας. Τα αποτελέσματα της Συνθήκης του Προυμ έλαβαν οριστικό τέλος το 962, όταν ο Όθων Α΄, Βασιλιάς της Γερμανίας, εισέβαλε και κατέλαβε την Ιταλία κατά τη διάρκεια πολιτικών αναταραχών που προκλήθηκαν από την άνοδο στο θρόνο γυναίκας, της Αδελαΐδας της Ιταλίας.

## Δείτε επίσης
*Συνθήκη του Βερντέν
*Συνθήκη του Μέρσεν
*Συνθήκη του Ριμπεμόν

## Βιβλιογραφία
*Deanesly, Margaret. *A History of Early Medieval Europe*. Taylor & Francis, 1963

Κατηγορία:Δυναστεία των Καρολιδών
Κατηγορία:Φράγκοι
Αρύλια

[right|thumb|250px|Μια [φαινυλομάδα είναι η απλούστερη *αρυλομάδα*, εδώ ενωμένη με μια αλκυλομάδα.]]

Στα οργανικά μόρια, το **αρύλιο** αναφέρεται σε οποιαδήποτε χαρακτηριστική ομάδα ή υποκαταστάτη που παράγεται από αρωματικό δακτύλιο, όπως φαινυλομάδα, ναφθύλιο, θειενύλιο, ινδολύλιο, κλπ. (δείτε ονοματολογία οργανικών ενώσεων). Το "αρύλιο" χρησιμοποιείται για συντόμευση ή γενίκευση και το "Ar" χρησιμοποιείται ως δεσμευτικό θέσης για την αρυλομάδα σε χημικά διαγράμματα δομών.

Μια απλή αρυλομάδα είναι το φαινύλιο, C6H5; παράγεται από το βενζόλιο. Η τολυλομάδα, CH3C6H4, παράγεται από το τολουόλιο (μεθυλοβενζόλιο). Το ξυλύλιο, (CH3)2C6H3, παράγεται από το ξυλένιο (διμεθυλοβενζόλιο), ενώ το ναφθύλιο, C10H7, παράγεται από το ναφθαλίνιο.
  
**Αρυλίωση** είναι η χημική διεργασία κατά την οποία μια αρυλομάδα συνδέεται με ένα υπόστρωμα.

## Δείτε επίσης
*Αλκύλια
*Αρωματικοί υδρογονάνθρακες

## Παραπομπές


Κατηγορία:Αρωματικές ενώσεις
Κατηγορία:Οργανική χημεία
Συνθήκη του Ριμπεμόν

:*Για τη συνθήκη που διαμοίρασε το Δουκάτο της Λωρραίνης δείτε: [[Συνθήκη του Ριμπεμόν (1179)]]
[[Αρχείο:Droysens-21c.jpg|thumb|275px|Τα σύνορα μετά τη συνθήκη του Ριμπεμόν.]]
Η *'Συνθήκη του Ριμπεμόν''' το 880 ήταν η τελευταία συνθήκη που διαμοίρασε την Φραγκική Αυτοκρατορία. Υπογράφηκε από τον Γερμανό βασιλιά Λουδοβίκο τον νεότερο και τους βασιλιάδες της Δυτικής Φραγκίας Λουδοβίκος Γ΄ και Καρλομάν Β΄.

Μετά το θάνατο του Καρόλου του Φαλακρού, ο Λουδοβίκος ο Νεότερος εδραίωσε την φιλία του με τον Λουδοβίκο τον Τραυλό με τη Συνθήκη του Fourons το Νοέμβριο του 878. Οι δύο ανιψιοί δεσμεύτηκαν να αποδεχτούν τη διαδοχή τους από τους γιους τους. Η συνθήκη δοκιμάστηκε όταν ο Λουδοβίκος ο Τραυλός πέθανε τον Απρίλιο του 879. Μια δυτική αντιπροσωπία με επικεφαλής τον Ζοσελέν (Joscelin), τον επίσκοπο του Παρισιού και αργότερα προστάτη της πόλης από της επιδρομές των Βίκινγκ, προσκάλεσε τον Λουδοβίκο τον νεότερο να πάρει στον έλεγχό του την Δυτική Φραγκία. Καθώς η γυναίκα του τελευταίου Λιουτγκάρδη συμφωνούσε με την ιδέα, ο Λουδοβίκος εισέβαλε στη Δυτική Φραγκία. Έφτασε μέχρι το Βερντέν, αλλά υποχώρησε όταν οι ανιψιοί του, οι βασιλιάδες Λουδοβίκος Γ΄ και Καρλομάν Β΄ παραχώρησαν το μερίδιό τους της Λοθαριγγίας σε εκείνον.

Στο μεταξύ, ο Μπόζο της Προβηγκίας, έναν ευγενής με καταγωγή από τους Καρολίδες, ανακήρυξε τον εαυτό του βασιλιά της Προβηγκίας. Επίσης, οι Βίκινγκ είχαν ξαναρχίσει τις επιθέσεις τους. Για να αντιμετωπίσουνε αυτές τις απειλές οι βασιλείς της Δυναστείας των Καρολιδών αποφάσισαν να παραμερίσουν τις διαφορές τους και να ενώσουν τις δυνάμεις τους εναντίον αυτών των απειλών. Συναντήθηκαν στο Ριμπεμόν, τη σημερινή Έιν. Σε αντάλλαγμα για την ουδετερότητα του Λουδοβίκου του νεότερου, οι βασιλείς της Γαλλίας επιβεβαίωσαν την κατοχή του εδαφών της Λοθαριγγίας που του είχαν δοθεί από τη Συνθήκη του Μέρσεν. Αυτό του άφησε την ελευθερία να ασχοληθεί με τον Μπόζο.

Τα σύνορα μεταξύ της Γαλλίας και της Αγίας Ρωμαϊκής Αυτοκρατορίας παρέμειναν σχεδόν τα ίδια μέχρι τον Ύστερο Μεσαίωνα.

Προηγούμενοι διαμοιρασμοί του Φραγκικού Βασιλείου ήταν:
*Συνθήκη του Βερντέν (843)
*Συνθήκη του Προυμ (855)
*Συνθήκη του Μέρσεν (870)

Κατηγορία:Φράγκοι
Κατηγορία:Πρώιμοι γερμανικοί λαοί
Κατηγορία:9ος αιώνας
Συνθήκη του Ριμπεμόν (1179)

Η **Συνθήκη του Ριμπεμόν** υπογράφηκε στις 2 Μαΐου 1179 από τους δύο μεγαλύτερους γιους του εκλιπόντος Δούκα Ματθαίου Α΄ της Λωρραίνης. Ο Ματθαίος είχε πεθάνει το 1176 χωρίς να κανονίσει τη διαδοχή, και το δουκάτο του το διεκδίκησαν ο μεγαλύτερος γιος του Σιμόν και ο δεύτερος γιος του Φρειδερίκος. Το 1178 ξέσπασε εμφύλιος πόλεμος μεταξύ τους. Με την διαμεσολάβηση του Κόμη Φίλιππου την επόμενη χρονιά, τα αδέλφια κατέληξαν σε συμφωνία στο Ριμπεμόν για το διαχωρισμό του δουκάτου. Ο Σιμόν πήρε το νότιο, γαλλόφωνο μέρος του δουκάτου, ενώ ο Φρειδερίκος το βόρειο, γερμανόφωνο μέρος συν το Ορμέ (Ormes) και το Γκεμπεβιλ (Gerbéviller). Επίσης, ο Φρειδερίκος υποσχέθηκε να είναι υποτελής του αδελφού του, αλλά χρησιμοποιούσε τον τίτλο "Δούκας του Bitche", ως έκφραση ισάξιου στάτους.

Το 1206 ο Σιμόν παραιτήθηκε, και το δουκάτο επανενώθηκε υπό την ηγεσία του αδελφού του, σύμφωνα με τη συνθήκη του 1179.

## Παραπομπές


## Βιβλιογραφία
*
*

Κατηγορία:12ος αιώνας
Ζλάτα Όγκνιεβιτς

Η **Ίννα Λεονίντιβνα Μπορντιούκ** (*Зла́та Леоні́дівна О́гнєвіч*, 12 Ιανουαρίου 1986) είναι Ουκρανή τραγουδίστρια.

## Δισκογραφία
* 2010 — Остров любви (Tiny Island)
* 2010 — Ангелы
* 2010 — Пристрасть
* 2010 — Kiss
* 2010 — Кукушка
* 2011 — The Kukushka
* 2011 — Japan
* 2011 — My bunny
* 2011 — Далеко
* 2012 — One Day
* 2012 — За лісами-горами
* 2012 — Gravity

## Προσωπική ζωή
Πέντε μήνες μετά την ανεξαρτησία της Κριμαίας από την Ουκρανία, η Ζλάτα δήλωσε ότι οι γονείς της που κατοικούν στην Κριμαία δεν δέχονται ρωσική υπηκοότητα.

## Εξωτερικοί σύνδεσμοι

* , , 

Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Αμφιτεριόν

Στη χημεία, ένα **αμφιτεριόν**· από το γερμανικό *zwitter* "υβρίδιο" που πριν λεγόταν **διπολικό ιόν**) είναι ένα ουδέτερο μόριο με θετικό και ένα αρνητικό ηλεκτρικό φορτίο, αν και πολλαπλά θετικά και αρνητικά φορτία μπορεί να είναι παρόντα. Τα αμφιτεριόντα διακρίνονται από τα δίπολα, σε διαφορετικές θέσεις μέσα στο μόριο. Τα αμφιτεριόντα λέγονται μερικές φορές **εσωτερικά άλατα**.

Αντίθετα με τις απλές αμφοτερικές ενώσεις που μπορούν να σχηματίσουν μόνο *είτε* ένα κατιονικό είτε ένα ανιονικό είδος ανάλογα με τις εξωτερικές συνθήκες, ένα αμφιτεριόν έχει ταυτόχρονα και τις δυο ιονικές καταστάσεις στο ίδιο μόριο.

## Παραδείγματα
Τα αμινοξέα είναι τα καλύτερα γνωστά παραδείγματα αμφιτεριόντων. Αυτές οι ενώσεις περιέχουν μια αμινομάδα και μια καρβοξυλομάδα και μπορούν να θεωρηθούν ότι προκύπτουν μέσα από ένα είδος ενδομοριακής αντίδρασης οξέος-βάσης: Η ομάδα της αμίνης αποπρωτονιώνει το καρβοξυλικό οξύ.  
:NH2RCHCO2Η  NH3+RCHCO2−
Η αμφιτεριονική δομή της γλυκίνης στην στερεή κατάσταση έχει επιβεβαιωθεί από μετρήσεις περίθλασης νετρονίων. Τουλάχιστον σε κάποιες περιπτώσεις, η αμφιτεριοϊνική μορφή των αμινοξέων επιμένει επίσης στην αέρια φάση.

Πέρα από τα αμινοξέα, πολλές άλλες ενώσεις που περιέχουν όξινα και βασικά κέντρα ταυτομερειώνουν την αμφιτεριονική μορφή. Παραδείγματα, όπως η δισίνη και η τρισίνη, περιέχουν ένα βασικό δευτεροταγές ή τριτοταγές τμήμα αμίνης μαζί με ένα τμήμα καρβοξυλικού οξέος. Οι μετρήσεις διάθλασης νετρονίων δείχνουν ότι το στερεό σουλφαμικό οξύ υπάρχει ως αμφιτεριόν. Πολλά αλκαλοειδή, όπως το λυσεργικό οξύ και η ψιλοκυβίνη, υπάρχουν ως αμφιτεριόντα επειδή περιέχουν καρβοξυλικά κέντρα και κέντρα αμμωνίου.

Πολλά αμφιτεριόντα περιέχουν τεταρτοταγή κατιόντα αμμωνίου. Λόγω έλλειψης δεσμών N–H, το κέντρο του αμμωνίου δεν μπορεί να συμμετάσχει στην ταυτομερείωση. Τα αμφιτεριόντα περιέχουν τεταρτοταγή κέντρα αμμωνίου που είναι συνηθισμένα στη βιολογία, π.χ. βεταΐνες, που χρησιμεύουν ως ηλεκτρολύτες σε ψάρια. Τα φωσφολιπίδια που σχηματίζουν μεμβράνη είναι επίσης συνηθισμένα αμφιτεριόντα. Οι πολικές ομάδες κεφαλής σε αυτές τις ενώσεις είναι αμφιτεριόντα, ως αποτέλεσμα της παρουσίας των κέντρων ανιονικών φωσφορικών και κατιονικού τεταρτοταγούς  αμμωνίου.

## Σχετικές ενώσεις
Οι διπολικές ενώσεις συνήθως δεν ταξινομούνται ως αμφιτεριόντα. Παραδείγματος χάριν, τα αμινοξείδια, που συχνά γράφονται ως R3N+O−, δεν είναι αμφιτεριόντα κατά τον ορισμό, που ορίζει ότι υπάρχουν ***μοναδιαία*** ηλεκτρικά φορτία στα άτομα. Η διαφορά έγκειται στο γεγονός τα φορτία συν και πλην στο αμινοξείδιο σημαίνουν τυπικά φορτία, όχι ηλεκτρικά φορτία. Τα τυπικά φορτία χρησιμοποιούνται στη θεωρία δεσμού σθένους για κάποιες κανονικές μορφές που χρησιμοποιούνται να δημιουργήσουν ένα υβρίδιο συντονισμού. Στην πραγματικότητα μια άλλη θεωρητική παρουσίαση ενός αμονοξειδίου χρησιμοποιεί έναν ημιπολικό δεσμό ≡N→Ο χωρίς τυπικά φορτία. Άλλες ενώσεις που μερικές φορές αναφέρονται ως αμφιτεριόντα, λανθασμένα σύμφωνα με τον παραπάνω ορισμό, περιλαμβάνουν τις νιτρόνες  και "διπολικές ενώσεις", όπως 1,2-δίπολο και 1,3-δίπολο.

## Παραπομπές


Κατηγορία:Ιόντα
Νάθαν

Ο προφήτης **Νάθαν** ήταν προφήτης της Παλαιάς Διαθήκης.

## Η εξομολόγηση του [[Δαβίδ]]
Όταν ο Δαβίδ πήρε την χήρα του Ουρία Βηρσαβεέ, επειδή ήταν υπεύθυνος για τον θάνατο του Ουρία, ο Γιαχβέ έστειλε τον Νάθαν στον Δαβίδ, που του είπε για έναν πλούσιο και ένα φτωχό που είχε μόνο το αρνάκι του. Ο πλούσιος, για να μην σφάξει κανένα από τα ζώα του, σκότωσε το αρνάκι του φτωχού και το έδωσε στον απροσδόκητο επισκέπτη του για να το φάει.

*Μα ποιος θα το έκανε αυτό* ρώτησε ο Δαβίδ. *Εσύ* είπε ο Νάθαν.*Άκου το μήνυμα που σου στέλνει ο Θεός. *'Σου έχω δώσει τα πάντα. Σε επέλεξα να γίνεις βασιλιάς του Ισραήλ, σου έδωσα γυναίκες και γη. Ήταν αρκετά*'. Όμως τώρα που φέρθηκες τόσο βίαια στον Ουρία, η βία δεν θα φύγει ποτέ από την οικογένειά σου*.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Μιχά

Ο Μιχά ήταν πρόσωπο της Παλαιάς Διαθήκης, γιος του Μεμφιβοσθέ, απόγονος του Σαούλ. Αυτός και ο πατέρας του ήταν προστατευόμενοι του Δαβίδ.
## Τέκνα
Οι γιοι του Μιχά ήταν:
* Ο Φίθων
* Ο Μελάχ
* Ο Θαράχ
* Ο Αχάζ

Κατηγορία:Πρόσωπα της Παλαιάς Διαθήκης
Αίολος Πατρών

Ο **Αίολος Πατρών** είναι αθλητικό σωματείο ράγκμπι γιούνιον της Πάτρας. Αποτελεί τμήμα του **Γ. Σ. Αίολος Πατρών**, ο οποίος διατηρεί τμήματα στίβου και ρυθμικής γυμναστικής.

## Ιστορία
Το τμήμα ράγκμπι γιούνιον του Αιόλου Πάτρας δημιουργήθηκε τον Αύγουστο του 2010 από Πατρινούς και Γάλλους που αγαπούν το άθλημα. Είναι η πρώτη ομάδα ράγκμπι στην Πελοπόννησο. Το 2013 το τμήμα ενεργοποιήθηκε ξανά με σκοπό την καθιέρωση σε πανελλήνιο επίπεδο. Από το 2014 δημιουργήθηκε και γυναικεία ομάδα ράγκμπι σέβενς στο σωματείο του Αιόλου. 

Την αγωνιστική σεζόν 2023-2024 η ανδρική ομάδα κατέκτησε την δεύτερη θέση στο πανελλήνιο πρωτάθλημα rugby 7s υπό την αιγίδα της Ελληνικής ομοσπονδίας Ράγκμπι.  

## Σκοπός
Αρχές της ομάδας είναι "οι διαχρονικές αξίες της ευγενούς άμιλλας και του ευ αγωνίζεσθαι γενικά, αλλά και πιο συγκεκριμένα η διάδοση του σωστού πνεύματος γύρω από το ράγκμπι". 

## Έδρα
Η έδρα της ομάδας ράγκμπι είναι το Παμπελοποννησιακό στάδιο της Πάτρας. 

## Τρέχουσα αγωνιστική περίοδος
Την αγωνιστική περίοδο 2023-2024 η ανδρική ομάδα κατέκτησε την δεύτερη θέση στο πανελλήνιο πρωτάθλημα rugby 7s.

## Παραπομπές


## Εξωτερικοί σύνδεσμοι
* Η επίσημη ιστοσελίδα του συλλόγου
* rugbynews.gr
* www.aeolosrugby.com https://www.aeolosrugby.com 

Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι ράγκμπι γιούνιον
Κατηγορία:Ιδρύσεις αθλητικών συλλόγων το 2010
Άνσελ Κις

Ο **Άνσελ Κις** (Ancel Benjamin Keys) (26 Ιανουαρίου 1904 - 20 Νοεμβρίου 2004) ήταν Αμερικανός επιστήμονας που μελέτησε την επίδραση της δίαιτας στην υγεία. Πιο συγκεκριμένα έκανε την υπόθεση πως διαφορετικά είδη λίπους στη διατροφή έχουν διαφορετικές επιπτώσεις στην υγεία.

Εξέτασε ως επιδημία την καρδιαγγειακή νόσο και σε αυτόν οφείλονται δύο τύποι δίαιτας: το K-σιτηρέσιο, μια ισορροπημένη δίαιτα για στρατιώτες μάχης, και η μεσογειακή διατροφή.

## Σημειώσεις παραπομπές


Κατηγορία:Διατροφολογία
Κατηγορία:Αμερικανοί επιστήμονες
Αντρέ Λοτ

Ο **Αντρέ Λοτ** (André Lhote) (5 Ιουλίου 1885-21 Ιανουαρίου 1962) ήταν Γάλλος γλύπτης και ζωγράφος πορτρέτων, μορφών και τοπίων. Επίσης, δίδασκε και έγραφε για την τέχνη.

## Βιογραφία
Ο Λοτ γεννήθηκε στο Μπορντό της Γαλλίας και έμαθε ξυλογλυπτική και γλυπτική από τα 12 του χρόνια όταν ο πατέρας του τον
πήγε ως μαθητευόμενο σε ένα τοπικό επιπλοποιό. Το 1898 γράφτηκε στη Σχολή Καλών Τεχνών του Μπορντό (École des Beaux-Arts)
όπου και σπούδασε διακοσμητική γλυπτική μέχρι το 1904. Τον ελεύθερο του χρόνο ως φοιτητής ζωγράφιζε ενώ το 1905 έφυγε από το σπίτι του με σκοπό να αποκτήσει τον δικό του χώρο και να αφιερωθεί στις δημιουργίες του. Δέχθηκε επιρροές από τον Γκογκέν και τον Σεζάν. Το 1910, 4 χρόνια μετά τη μετακόμιση του στο Παρίσι, έκανε την πρώτη του ατομική έκθεση στην Γκαλερί Ντρουέ (Galerie Druet).

Αρχικά τα έργα του Λοτ είναι επηρεασμένα από το ρεύμα του Φωβισμού ενώ λίγο αργότερα ο καλλιτέχνης μετακινήθηκε προς τον Κυβισμό και το 1912 συμμετείχε στην καλλιτεχνική ομάδα Section d'Or κάνοντας εκθέσεις στο Salon de la Section d'Or. Μαζί με τους Gleizes, Villon, Ντυσάν, Metzinger, Πικαμπιά και La Fresnaye θεωρείται ένας από τους ιδρυτές της Μοντέρνας τέχνης.

Με το ξέσπασμα του Πρώτου Παγκοσμίου Πολέμου σταμάτησε τη δουλειά
του και το 1917, όταν αποσπάστηκε από το στρατό, συμμετείχε στην ομάδα των
Κυβιστών υποστηριζόμενος από τον Ρόζενμπεργκ (Léonce Rosenberg). Το 1918, ήταν συνιδρυτής της καλλιτεχνικής
εφημερίδας* Nouvelle Revue Française* στην οποία έγραφε άρθρα για τη θεωρία της
τέχνης μέχρι το 1940. Ο Λοτ δίδαξε στην Ακαδημία του Νοτρ Νταμ (Académie Notre-Dame des Champs)
από το 1918 εως το 1920, ενώ αργότερα δίδαξε και σε άλλες καλλιτεχνικές σχολές
του Παρισιού συμπεριλαμβανομένης και της Académie de la Grande Chaumière και της δικής του σχολής την οποία ίδρυσε το
1922 στο Μοντπαρνές (Montparnasse). 

Ο Λοτ έδωσε διαλέξεις σε όλη τη Γαλλία και σε άλλες χώρες, όπως το Βέλγιο, η Αγγλία, η Ιταλία, και από την δεκαετία του 1950 στην Αίγυπτο και τη Βραζιλία. Το έργο του τιμήθηκε το 1955 με το εθνικό βραβείο Grand Prix National de Peinture.  Επίσης η επιτροπή της UNESCO έθεσε τον Λοτ πρόεδρο του Εθνικού Συνεταιρισμού Ζωγράφων, Χαρακτών και Γλυπτών (International Association of Painters, Engravers and Sculptors).

Ο Λοτ έφυγε από τη ζωή στο Παρίσι το 1962.

## Παραπομπές


## Εξωτερικοί σύνδεσμοι
* artcyclopedia.com André Lhote
* Biography at the Tate Gallery

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι γλύπτες
Κατηγορία:Καλλιτέχνες του Κυβισμού
Κατηγορία:Γάλλοι ζωγράφοι του 20ού αιώνα
Κατηγορία:Ιππότες της Λεγεώνας της Τιμής
Κατηγορία:Προσωπογράφοι
Κατηγορία:Κριτικοί της τέχνης
Κατηγορία:Ενταφιασμοί στο Κοιμητήριο του Μονπαρνάς
Γουόλτερ Μπρέναν

Ο **Γουόλτερ Μπρέναν** (αγγλικά: *Walter Andrew Brennan*, 25 Ιουλίου 1894 - 21 Σεπτεμβρίου 1974) ήταν Αμερικανός ηθοποιός. Ο Μπρέναν είναι ο ένας από τρεις άρρενες ηθοποιούς που βραβεύτηκαν με τρία Όσκαρ υποκριτικής (οι άλλοι δύο είναι ο Τζακ Νίκολσον και Ντάνιελ Ντέι Λούις), έχοντας κερδίσει το Όσκαρ Β' Ανδρικού Ρόλου τις χρονιές 1936, 1938 και 1940 (για τις ταινίες *Come and Get it*, *Κεντάκι (Kentucky)* και ''Ο λέων της Δύσεως'' (The Westerner)* αντίστοιχα).

==Νεανικά χρόνια==
[[Αρχείο:Walter brennan affairs of cappy ricks ss2.jpg|μικρογραφία|260x260εσ|Ο Μπρέναν σε στιγμιότυπο της ταινίας *Affairs of Cappy Ricks* (1937)]]
[[Αρχείο:Howard Hawks'Rio Bravo trailer (37).jpg|μικρογραφία|260x260εσ|Ο Μπρέναν στο [[τρέιλερ]] του [[γουέστερν]] [[Ρίο Μπράβο (ταινία)|*Ρίο Μπράβο'']] (1958)]]
Ο Γουόλτερ Μπρέναν γεννήθηκε στο Λιν της Μασαχουσέτης, λιγότερο από 2 μίλια από το πατρικό του, που βρισκόταν στο Σουάμπσκοτ. Ήταν το δεύτερο παιδί, εκ των τριών, του Ουίλιαμ Τζον Μπρέναν και της Μάργκαρετ Ελίζαμπεθ Φλάναγκαν, που ήταν Ιρλανδοί μετανάστες. Ο μεγαλύτερος αδελφός του ήταν μηχανικός και εφευρέτης, ενώ ο μικρότερος σπούδασε μηχανική επιστημών, εκεί στη Μασαχουσέτη.

Ο Μπρέναν, ενόσω ήταν ακόμα σχολείο είχε δείξει ότι ενδιαφέρεται για την υποκριτική και ξεκίνησε να δίνει παραστάσεις Βοντβίλ, από τα 15 του. Αργότερα κατατάχθηκε ως οπλίτης στον αμερικανικό στρατό, κατά τη διάρκεια του Α' Παγκοσμίου Πολέμου. Ακολούθως, μετά τον Μεγάλο Πόλεμο, μετακόμισε στη Γουατεμάλα, όπου άρχισε να καλλιεργεί ανανάδες, κατόπιν εγκαταστάθηκε στην Καλιφόρνια. Κατά τη διάρκεια της δεκαετίας του 1920, έχασε πολλά χρήματα, που είχε επενδύσει, εξ αιτίας της παγκόσμιας οικονομικής ύφεσης.

## Φιλμογραφία

## Παραπομπές


## Εξωτερικοί σύνδεσμοι

*
*The Golden Years

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ανδρέας Καμπάς

Ο **Ανδρέας Π. Καμπάς** (1851 - Μάρτιος 1924) ήταν Έλληνας επιχειρηματίας. Διέκοψε τις σπουδές του για να πολεμήσει στην Κρητική Επανάσταση. Το 1918 ίδρυσε την ανώνυμη εταιρεία Καμπάς Α.Ε. 

## Βιογραφία
Γεννήθηκε στην Αθήνα αλλά η καταγωγή του ήταν από τη Μεσσήνη και είχε άλλα 4 αδέρφια. Σε νεαρή ηλικία το 1869 νοίκιασε κτήματα στα Μεσόγεια και στη Λαυρεωτική, παρατηρώντας ότι το έδαφος ήταν κατάλληλο για την καλλιέργεια αμπελιών. Μαζί με τον αδερφό του, Αλέξανδρο, στις 22 Μαρτίου 1875 αγόρασαν από την Πουλχερία Αργυροπούλου το κτήμα Κάντζα έκτασης γύρω στα 5.000 στρέμματα και φύτεψαν αμπέλια. Η παραγωγή του μούστου αυξήθηκε και οι περίοικοι μιμήθηκαν τους αδερφούς, ενώ το 1880 ο Καμπάς μετέφερε στην Ελλάδα από τη Γαλλία την τεχνογνωσία της απόσταξης με τη μεταφορά του πρώτου μηχανήματος για απόσταξη, από το Μπορντώ. Η παραγωγή μπράντι ενθάρρυνε τους αδερφούς, οι οποίοι διέθεσαν το ποτό τους για τις ανάγκες του στρατού. Από το 1890 και μετά έκαναν άνοιγμα και στο εξωτερικό, ταξιδεύοντας στην Αίγυπτο, τη Συρία, τη Ρωσία , την Ουγγαρία και τα Βαλκάνια. Από το 1904 εκτός από μπράντι, φτιάχνουν πλέον και κρασί. Τα δύο αδέρφια ίδρυσαν την αρχαιότερη οινοποιητική εταιρεία της Αττικής, το 1918. Δύο χρόνια μετά, η εταιρεία εισήχθη στο Χρηματιστήριο. Στο οινοποιείο του Καμπά οφείλεται κατά πολύ η αναγνώριση του φημισμένου κρασιού "Μαντίνεια". Το 1991 η εταιρεία περιήλθε στον Μπουτάρη.

Πέθανε το Μάρτιο του 1924 σε ηλικία 73 ετών.

## Παραπομπές


Κατηγορία:Έλληνες επιχειρηματίες
Πλατεία Βίτενμπεργκ

Η **πλατεία Βίτενμπεργκ** (*Wittenbergplatz*, *Βίτενμπεργκπλατς,* η οποία έχει ονομαστεί από την ομώνυμη πόλη) βρίσκεται στο δυτικό Βερολίνο της Γερμανίας, στο δημοτικό διαμέρισμα Σόνεμπεργκ κοντά στα σύνορα με το Σαρλότενμπουργκ.

Σχεδιάστηκε ανάμεσα στο 1889 έως το 1892 και πήρε την ονομασία της από την άλωση της πόλης του Βίτενμπεργκ από τα ρωσικά στρατεύματα τα οποία τελούσαν υπό τις οδηγίες του στρατηγού Bogislav Friedrich Emanuel von Tauentzien (14 Φεβρουαρίου 1814) στον Πόλεμο της Συμμαχίας των Έξι.

Η πλατεία βρίσκεται στο ανατολικό τέρμα της Tauentzienstraße, η οποία είναι μια κεντρική εμπορική οδός που ενώνεται με την Βίτενμπεργκπλατς. Το Kaufhaus des Westens (KaDeWe), το οποίο σήμερα αποτελεί ένα από τα μεγαλύτερα εμπορικά κέντρα της ηπειρωτικής Ευρώπης, άνοιξε το 1907 και βρίσκεται στη γωνία της Wittenbergplatz και Tauentzienstraße. Η βόρεια πλευρά της πλατείας φιλοξενεί υπαίθριες αγορές τέσσερις φορές την εβδομάδα. Στο κέντρο της πλατείας υπάρχει η εντυπωσιακή είσοδος του σταθμού του τρένου Wittenbergplatz U-Bahn station, η οποία είχε σχεδιαστεί από τον Άλφρεντ Γκρενάντερ το 1912.

Στην πλατεία το 1997 εκτέθηκε το γλυπτό TEL-NEANT μπροστά από το κτίριο του Ελληνικού Ιδρύματος Πολιτισμού, του Έλληνα γλύπτη Γιώργου Ζογγολόπουλου, με ύψος 16 μέτρα από ανοξείδωτο χάλυβα.

## Παραπομπές


Βίτενμπεργκ
Πρόεδρος της Αυστρίας

Ο **Πρόεδρος της Αυστρίας** (γερμανικά: Bundespräsident der Republik Österreich, "Ομοσπονδιακός Πρόεδρος της Δημοκρατίας της Αυστρίας") είναι ο ομοσπονδιακός αρχηγός του κράτους της Αυστρίας. Ακόμη και αν το Σύνταγμα λέει ότι ο πρόεδρος έχει αρκετή δύναμη, οι αρμοδιότητες του είναι περιορισμένες και ο ρόλος του είναι κυρίως συμβολικός. Η θητεία του διαρκεί 6 χρόνια και μπορεί να επανεκλεγεί μία ακόμη φορά.Η εκλογή του προέδρου γίνεται απευθείας από τον λαό της Αυστρίας. Η έδρα του βρίσκεται στα Ανάκτορα Χόφμπουργκ στη Βιέννη. Από τις 26 Ιανουαρίου 2017 την προεδρία ασκεί ο Αλεξάντερ Φαν ντερ Μπέλεν.

## Εκλογές
### 2016

Οι πιο πρόσφατες προεδρικές εκλογές διεξήχθησαν στις 4 Δεκεμβρίου 2016.
### 2010
Στις προεδρικές εκλογές που διεξήχθησαν στις 25 Απριλίου 2010 πρόεδρος επανεξελέγη για μία νέα εξαετή θητεία ο Χάιντς Φίσερ με 79,3% των ψήφων. Η αντίπαλός του, Μπάρμπαρα Ρόζενκραντς από εθνικιστικό και ακροδεξιό κόμμα, έλαβε ποσοστό 15,2% και ο Ρούντολφ Γκέρινγκ από το Χριστιανικό Κόμμα της Αυστρίας ήρθε τρίτος με 5,4%.
**Πρόεδρος, 25 Απριλίου 2010**
|-
!style="background-color:#E9E9E9" align=left colspan=2|Υποψήφιοι (κόμματα στα οποία πρόσκεινται)
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|style="width: 10px" bgcolor=#CC0000 align="center" | 
|style="width: 300px" align=left|Χάιντς Φίσερ Σοσιαλδημοκρατικό Κόμμα της Αυστρίας – κατ' όνομα ανεξάρτητος
|align="right" |2.508.373
|align="right" |79,33
|-
|style="width: 10px" bgcolor=#5566CC align="center" | 
|align=left|Μπάρμπαρα Ρόζενκραντς (Κόμμα Ελευθερίας της Αυστρίας)
|align="right" |481.923
|align="right" |15,24
|-
|style="width: 10px" bgcolor=#FEDD04 align="center" | 
|align=left|Ρούντολφ Γκέρινγκ (Χριστιανικό Κόμμα της Αυστρίας)
|align="right" |171.668
|align="right" |5,43
|-
|style="width: 10px" align="center" | 
|align=left style="background-color:#E9E9E9"|Έγκυρα ψηφοδέλτια (συμμετοχή 53,57%)
|width="30" align="right" style="background-color:#E9E9E9"|**3.161.964**
|width="30" align="right" style="background-color:#E9E9E9"|**100,00**
|-
|style="width: 10px" align="center" | 
|align=left |Άκυρα
|width="30" align="right"|242.682
|7,13%
|-
|style="width: 10px" align="center" | 
|align=left |Σύνολο
|width="30" align="right"|3.404.646
|-
|style="width: 10px" align="center" | 
|align=left |Εγγεγραμμένοι
|width="30" align="right"|6.355.800
|-
|align=left colspan=4|Πηγή: Ομοσπονδιακό Υπουργείο Εσωτερικών
|}

## Δείτε επίσης
*Κατάλογος Προέδρων της Αυστρίας

## Παραπομπές


## Εξωτερικοί σύνδεσμοι

* Επίσημος Ιστότοπος
* Πρόεδροι της Αυστρίας(1918-1938)

Κατηγορία:Πολιτική της Αυστρίας
Κατηγορία:Κυβέρνηση της Αυστρίας
Όστρια

Η **όστρια** είναι ο νότιος άνεμος, ο οποίος κατά τη ναυτική παράδοση της Μεσογείου φαινομενικά πνέει από τις ακτές της βόρειας Αφρικής. Ο **νοτιάς**, όπως έχει επικρατήσει να λέγεται, είναι άνεμος ήπιος, θερμός και υγρός, ο οποίος συχνά φέρνει βροχή και μεταφέρει σκόνη από την έρημο Σαχάρα. Λόγω της διεύθυνσής του, συχνά συγχέεται με τον Σιρόκο και τον Λίβα. Από ετυμολογικής σκοπιάς, η όστρια έλκει την καταγωγή της από το λατινικό *auster* (νότιος), λεκτικό θέμα από το οποίο ετυμολογείται και η Αυστραλία.

## Εξωτερικοί σύνδεσμοι

* Ανεμολόγιο του καλοκαιριού, Ελευθεροτυπία

 

Κατηγορία:Άνεμοι
Φρούριο Τούνγκεν

Το **Φρούριο Τούνγκεν** είναι στρατιωτική κατασκευή η οποία βρίσκεται στο Λουξεμβούργο, το οποίο βρίσκεται στο πάρκο *Dräi Eechelen* (ονομασία στα λουξεμβουργιανά, στα γερμανικά *Drei Eicheln*, στα γαλλικά *Trois Glands*, απόδοση στα ελληνικά *Τρία Βελανίδια*). Αποτελεί τμήμα των οχυρώσεων της πόλης του Λουξεμβούργου. 

Χτισμένο το 1732 (και έχοντας επεκταθεί το 1836 και ενισχυθεί το 1860), οφείλει την ονομασία του στον βαρώνο Άνταμ Σίγκμουντ φον Τούνγκεν, διοικητή του φρουρίου. Η κατασκευή έχει τα θεμέλιά της στην *Redoute du parc* (ελληνικά: *οχύρωση του πάρκου*), η οποία κατασκευάστηκε πενήντα χρόνια νωρίτερα από τον Βωμπάν. Το φρούριο καταστράφηκε στη διάρκεια της χρονικής περιόδου 1870-1874. Δεν απομένουν από αυτό παρά μόνο τρεις πύργοι, γνωστοί ως "τα τρία βελανίδια", καθώς και τα θεμέλια του φρουρίου, τα οποία ήρθαν στο φως στη διάρκεια της δεκαετίας του 1990. Στον χώρο του βρίσκονται εγκατεστημένα δύο μουσεία: το *Μουσείο Σύγχρονης Τέχνης του Μέγα Δούκα Ιωάννη* (Mudam), το οποίο έχει σχεδιαστεί από τον αρχιτέκτονα Γιέο Μινγκ Πέι και εγκαινιαστεί στις 1 Ιουλίου 2006 και το *Μουσείο του Φρουρίου*, το οποίο βρίσκεται ακόμη υπό κατασκευή. 

## Εξωτερικοί Σύνδεσμοι

* www.in-visible.lu/fort - ιστοσελίδα του μουσείου του φρουρίου
* Fort Thüngen  - FFGL - Association des Amis de la Forteresse Luxembourg

Κατηγορία:Κάστρα στο Λουξεμβούργο
Μουσείο Σύγχρονης Τέχνης του Μεγάλου Δούκα Ιωάννη

thumb|250px|Η είσοδος του μουσείου
Το **Μουσείο Σύγχρονης Τέχνης του Μεγάλου Δούκα Ιωάννη** (*Musée d'art moderne Grand-Duc Jean*, συντομευμένο σε **Mudam**) ιδρύθηκε από την λουξεμβουργιανή κυβέρνηση κατόπιν σχετικής πρωτοβουλίας του πρωθυπουργού Ζακ Σαντέρ το 1989 με την ευκαιρία των εορτασμών για την συμπλήρωση 25 ετών βασιλείας του Μεγάλου Δούκα Ιωάννη. Αυτός είναι και ο λόγος για τον οποίον φέρει το όνομά του.
 
Το Mudam αποτελεί το λουξεμβουργιανό αντίστοιχο μουσείων σύγχρονης τέχνης παγκοσμίου κύρους και φήμης, όπως το *[[Κέντρο Ζωρζ Πομπιντού|Centre Pompidou]]* (Παρίσι), το *[[Μουσείο Σύγχρονης Τέχνης (Γενεύη)|Mamco]]* (Γενεύη), το *[[Μουσείο Σύγχρονης Τέχνης (Νέα Υόρκη)|Moma]]* (Νέα Υόρκη), κτλ. 

Χρειάστηκε να περάσουν συνολικά δεκαεπτά χρόνια από την στιγμή που η αρχιτεκτονική επιμέλεια της κατασκευής ανατέθηκε στον Γιέο Μινγκ Πέι και την ημερομηνία κατά την οποία έγιναν τα εγκαίνια του μουσείου, κυρίως λόγω της μεγάλης συζήτησης που προέκυψε με αφορμή το γεγονός ότι το μουσείο θα χτιζόταν πάνω σε ερείπια προγενέστερης κατασκευής του Βωμπάν.

Μεταξύ του 1999 (ημερομηνία έναρξης των εργασιών) και του 2006, υπό την διεύθυνση της Μαρί-Κλωντ Μπω, το μουσείο σταδιακά εμπλούτισε τις συλλογές του (τις οποίες δάνειζε σε ανά τον κόσμο μουσεία εν αναμονή των εγκαινίων του), οργάνωσε σειρά εκδηλώσεων και συναντήσεων με καλλιτέχνες, και, τέλος, απέκτησε ψηφιακή οντότητα χάρη στην ιστοσελίδα του, η οποία σχεδιάστηκε από τον καλλιτέχνη Κλωντ Κλοσκί.

Τα εγκαίνια του μουσείου έλαβαν χώρα στις 2 Ιουλίου 2006, παρουσία της οικογένειας του Μεγάλου Δούκα και αριθμού εκπροσώπων διαφόρων βασιλικών οικογενειών.

## Δείτε επίσης
* Φρούριο Τούνγκεν

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του μουσείου 
* Το Mudam στο Youtube 
* Δελτίο τύπου της κυβέρνησης σχετικά με τα εγκαίνια του Mudam
* Φωτογραφική κάλυψη των εγκαινίων του Mudam 

Μεγαλου Δουκα Ιωαννη
Συγχρονης Τεχνης
Κατηγορία:Κτίρια και κατασκευές στο Λουξεμβούργο
Euroleague Basketball

Η **Euroleague Basketball S.L.** είναι ιδιωτική εταιρεία υπεύθυνη για την οργάνωση και διεξαγωγή τις κορυφαίας διασυλλογικής διοργανώσης επαγγελματικών ομάδων καλαθοσφαίρισης στην Ευρώπη, την Ευρωλίγκα (Euroleague). Είναι υπεύθυνη για τη διεξαγωγή της Ευρωλίγκας από το 2000, ξεκινώντας την περίοδο 2000-01, σε συνεργασία τότε με την ULEB. Επίσης, επιβλέπει τις ευρωπαϊκές ταξινομήσεις των εθνικών πρωταθλημάτων καλαθοσφαίρισης και το Euroleague Basketball Next Generation Tournament. Έχει την έδρα της στη Βαρκελώνη της Ισπανίας.

## Διάρθρωση
Η Euroleague Basketball συνεργάζεται με την εταιρεία περιορισμένης ευθύνης «ECA» (Euroleague Commercial Assets S.A.), η οποία ιδρύθηκε το 2006 και εδρεύει στο Λουξεμβούργο, ενώ αποτελεί ιδιοκτησία των ενώσεων και των συλλόγων που την απαρτίζουν. Η εταιρεία περιορισμένης ευθύνης «EP» (Euroleague Properties S.A.) ιδρύθηκε το 2009, εδρεύει επίσης στο Λουξεμβούργο, τελεί υπό τον έλεγχο της ECA και είναι υπεύθυνη για την οργάνωση και τη διαχείριση της Ευρωλίγκα (Euroleague) και του Γιούροκαπ (Eurocup). Η εταιρεία Euroleague Basketball έχει μερίδιο 50% στην ECA, ενώ οι σύλλογοι έχουν επίσης μερίδιο 50% στην ECA. Η ECA διαθέτει εκτελεστική επιτροπή, η οποία περιλαμβάνει τη Euroleague Basketball, τα σωματεία από την Ευρωλίγκα και το Γιούροκαπ, την ULEB, καθώς επίσης και τα διοικητικά συμβούλια ορισμένων από τις ενώσεις των εγχώριων πρωταθλημάτων που είναι μέλη της ULEB.

Ακόμη, το 2000 δημιουργήθηκε η εταιρεία Euroleague Marketing S.L. με σκοπό την εμπορική διαχείριση της Ευρωλίγκα. Υπάρχει επίσης η EuroLeague TV, η οποία λειτουργεί μέσω της Euroleague Entertainment & Services S.L.U. και της EP. Σύλλογοι από τις δύο διοργανώσεις, λαμβάνουν μέρος στο πρόγραμμα κοινωνικής υπευθυνότητας «One Team». To Euroleague Basketball Institute (EBI) ειδικεύεται στην αθλητική οργάνωση και διοίκηση.

## Λογότυπο
Το εταιρικό λογότυπο όπως έχει εξελιχθεί με το πέρασμα του χρόνου.


 Logo Turkish Airlines EUROLEAGUE Horizontal.svg|Έως το 2016


## Δείτε επίσης
* Ευρωλίγκα
* Γιούροκαπ
* Κατάταξη ευρωπαϊκών πρωταθλημάτων καλαθοσφαίρισης

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Καλαθοσφαίριση στην Ευρώπη
Αγγλικό άνοιγμα

Το **Αγγλικό άνοιγμα** (*English Opening*) είναι ένα πλευρικό σκακιστικό άνοιγμα το οποίο χαρακτηρίζεται από την αρχική κίνηση 1.γ4 (κωδικοί ECO A10–A39).

## Στατιστική
Η κίνηση 1.γ4 των λευκών είναι μια αρκετά δημοφιλής αρχική κίνηση, καθώς είναι μία από τις είκοσι πιο πιθανές κινήσεις στο άνοιγμα και κατατάσσεται τέταρτη σε δημοτικότητα:

## Ιστορία
Το Αγγλικό άνοιγμα έχει πάρει το όνομά του από τον Άγγλο ανεπίσημο πρωταθλητή στο σκάκι Χάουαρντ Στώντον, ο οποίος χρησιμοποίησε το 1.γ4 εναντίον του Πιερ Σαιντ-Αμάν στο ματς για τη διεκδίκηση του παγκόσμιου τίτλου το 1843 και στο πρώτο διεθνές τουρνουά σκακιού το 1851 στο Λονδίνο. Η κίνηση δεν ενέπνευσε τους σύγχρονους σκακιστές του Στώντον και μόλις στον εικοστό αιώνα άρχισε να λαμβάνεται σοβαρά υπόψη. Έχει πλέον αναγνωριστεί ως ένα σταθερό άνοιγμα που μπορεί να χρησιμοποιηθεί για την επίτευξη τόσο κλασικών όσο και υπερμοντέρνων θέσεων.

Η Εγκυκλοπαίδεια Σκακιστικών Ανοιγμάτων έχει αφιερώσει στο Αγγλικό άνοιγμα τους κωδικούς από A10 έως A39.

## Θεωρία
Τα λευκά αρχίζουν τον αγώνα για το κέντρο με αξίωση για το τετράγωνο δ5 από την πτέρυγα της βασίλισσας, σύμφωνα με το στυλ του υπερμοντερνισμού. Παρά το γεγονός ότι πολλές γραμμές της αγγλικής έχουν έναν ξεχωριστό χαρακτήρα, το άνοιγμα χρησιμοποιείται συχνά ως μέσο μεταφοράς με τον ίδιο τρόπο όπως και το 1.Ιζ3 (για να αποφευχθούν οι κλασικές απαντήσεις στο 1.δ4 όπως η Νιμζοϊνδική άμυνα και η Άμυνα Γκρίνφελντ), θεωρείται επίσης αξιόπιστο και ευέλικτο άνοιγμα.

## Παραπομπές


## Περαιτέρω ανάγνωση
* 
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: English Opening

Κατηγορία:Σκακιστικά ανοίγματα
Άνοιγμα Λάρσεν

Το **Άνοιγμα Λάρσεν** (*Larsen's Opening*), γνωστό επίσης ως **Επίθεση Νίμζοβιτς–Λάρσεν** (*Nimzowitsch–Larsen Attack*) ή **Επίθεση Νιμζο–Λάρσεν** (*Nimzo–Larsen Attack*) ή **Άνοιγμα φιανκέτου της βασίλισας** (*Queen's Fianchetto Opening*), είναι ένα πλευρικό σκακιστικό άνοιγμα το οποίο χαρακτηρίζεται από την αρχική κίνηση 1.β3 (κωδικός ECO A01).

## Ιστορία
Το άνοιγμα έχει πάρει το όνομά του από τον Δανό γκρανμαίτρ στο σκάκι Μπεντ Λάρσεν, ο οποίος εμπνεύστηκε από το παράδειγμα του μεγάλου Λετονο-Δανού παίκτη και θεωρητικού Άρον Νίμζοβιτς (1886–1935), ο οποίος συχνά έπαιξε 1.Ιζ3 που ακολουθείται από 2.β3, το οποίο μερικές φορές ονομάζεται Επίθεση Νιμζο–Λάρσεν.

Η Εγκυκλοπαίδεια Σκακιστικών Ανοιγμάτων έχει αφιερώσει στο Άνοιγμα Λάρσεν τον κωδικό A01.

## Θεωρία
Με την πλευρική κίνηση 1.β3 τα λευκά προετοιμάζουν το φιανκέτο του αξιωματικού της βασίλισσας ώστε σύμφωνα με το στυλ του υπερμοντερνισμού να βοηθήσουν στον έλεγχο των τετραγώνων του κέντρου και να ασκήσουν πίεση στην πτέρυγα του βασιλιά των μαύρων. Ο αξιωματικός στο τετράγωνο β2 είναι συχνά η πηγή πολλών απειλών στο κέντρο και την πτέρυγα του βασιλιά των μαύρων και δεν πρέπει να αντιμετωπιστεί ελαφρά τη καρδία.

## Παραπομπές


### Πηγές

* 
* 
* 

## Περαιτέρω ανάγνωση

* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Larsen's Opening

Κατηγορία:Σκακιστικά ανοίγματα
Ανουκέτ

Στην Αιγυπτιακή μυθολογία, η **Ανουκέτ** (επίσης **Ανκέτ**, και στα ελληνικά **Άνουκις** ή **Άνουκκις** ή **Ανούκις** ή **Ανούκκις**) αρχικά ήταν προσωποποίηση και θεότητα του Νείλου, σε περιοχές όπως η Ελεφαντίνη, εκεί όπου αρχίζει η διαδρομή του προς την Αίγυπτου, και τις κοντινές περιοχές της Νουβίας.

Η Ανουκέτ ήταν μέρος τριάδας μαζί με τον θεό Κνουμ και τη θεά Σατέτ, της οποίας είναι κόρη ή αδελφή, ενώ μπορεί να ήταν νεαρή σύζυγος του Κνουμ. Η Ανουκέτ απεικονίζεται ως γυναίκα με στέμμα από φτερά(κάτι που θεωρείται από τους περισσότερους αιγυπτιολόγους ως στοιχείο προερχόμενο από τη Νουβία). Το ιερό της ζώο είναι η γαζέλα.

Ένας ναός αφιερωμένος στην Ανουκέτ χρίστηκε στο νησί Σεχέιλ. Επιγραφές υποδηλώνουν ότι σε εκείνο το μέρος είχε αφιερωθεί ιερό ή βωμός σε αυτήν, από τον Φαραώ της 13ης Δυναστείας Σομπεκχοτέπ Γ΄. Πολύ αργότερα, κατά την περίοδο της 18ης Δυναστείας, ο Αμενχοτέπ Β΄ αφιέρωσε ιερό στη θεά.

Κατά τη διάρκεια του Νέου Βασιλείου η λατρεία της Ανουκέτ στην Ελεφαντίνη περιελάμβανε την πομπή της θεάς στον ποταμό τον πρώτο μήνα του Σέμου. Επιγραφές αναφέρουν τη γιορτή της πομπής του Κνουμ και τις Ανουκέτ αυτήν την περίοδο.

Όταν άρχιζε η ετήσια πλημμύρα του Νείλου, άρχιζε η ***Γιορτή της Ανουκέτ***. Η άνθρωποι πετούσαν στο ποτάμι νομίσματα, χρυσάφι, κοσμήματα και πολύτιμα δώρα, σε ανταπόδοση για τα το ζωογόνο νερό και των αγαθών που παρείχε η γονιμότητα της θεάς. Το ταμπού που ίσχυε σε πολλά μέρη της Αιγύπτου για την κατανάλωση συγκεκριμένων ειδών ψαριών τα οποία θεωρούνταν ιερά, έπαυε να ισχύει κατά τη διάρκεια της περιόδου της γιορτής, υποδηλώνοντας ότι αυτά τα είδη ψαριών του Νείλου ήταν τοτέμ της θεάς, και καταναλώνονταν ως μέρος των λατρευτικών τελετουργιών κατά τη διάρκεια των γιορτών της θεάς.

## Παραπομπές


## Βιβλιογράφια

*

Κατηγορία:Τριάδα της Ελεφαντίνης
Μπατ (θεά)

Η **Μπατ** ήταν θεά-αγελάδα της Αιγυπτιακής μυθολογίας με ανθρώπινο πρόσωπο με αφτιά και κέρατα αγελάδας. Μέχρι το Μέσο βασίλειο η ταυτότητα και οι ιδιότητές της είχαν απορροφηθεί από τη θεά Αθώρ.

## Λατρεία
Η λατρεία της Μπατ ανάγεται σε πρώιμους περιόδους, και πολλοί τη χρονολογούν στην ύστερη παλαιολιθική αγελαδοτροφία. Η Μπατ ήταν η κύρια θεά του Seshesh, αλλιώς Hu, ο οποίος είναι στα ελληνικά ο Διοσπολίτης, 7ος νομός της Άνω Αιγύπτου.

### Όνομα
Το επίθετο Μπατ μπορεί να συνδεθεί με τη λέξη μπα συν τη θηλυκή κατάληξη τ. Το μπα ενός ατόμου ισοδυναμεί περίπου με την προσωπικότητα ή ουσία του, και συνήθως μεταφράζεται ως ψυχή.

## Απεικονίσεις στην αρχαία αιγυπτιακή κουλτούρα
Ενώ είναι σπάνιο να απεικονίζεται καθαρή η Μπατ στη ζωγραφική ή τη γλυπτική κάποια σημαντικά αντικείμενα (όπως τα πάνω μέρη της Παλέτας του Νάρμερ) έχουνε απεικονίσεις της θεάς με τη μορφή αγελάδας. Σε άλλες περιπτώσεις, απεικονίζεται ως ουράνια αγελάδα που περιτριγυρίζουν άστρα, ή ως ανθρώπινη γυναίκα. Συνήθως απεικονίζεται σε φυλακτά με ανθρώπινο πρόσωπο αλλά με χαρακτηριστικά αγελάδας, όπως αφτιά και με κέρατα προς τα μέσα, όπως αυτά που είχαν τα πρώτα βοοειδή που εξέθρεψαν η Αιγύπτιοι.

Η Μπατ συσχετίστηκε με το σείστρο και το κέντρο της λατρείας της ήταν γνωστό ως 'Οίκος του Σείστρου'. Το σείστρο ήταν μουσικό όργανο σε μορφή ανκχ, το οποίο ήταν ένα από τα πιο συχνά ιερά όργανα που χρησιμοποιούσαν στους αιγυπτιακούς ναούς. Κάποια σείστρα περιλάμβαναν απεικονίσεις της Μπατ, με το κεφάλι και το λαιμό ως το χερούλι και τη βάση, και τα κρόταλα μεταξύ των κεράτων της. Η εικόνα αυτή επαναλαμβάνεται και στις δύο πλευρές, έχοντας δύο πρόσωπα, όπως αναφέρεται στα Κείμενα των Πυραμίδων:.
 
:'Είμαι ο Έπαινος. Είμαι η Μεγαλοπρέπεια. Είμαι η Μπατ με τα Δύο της Πρόσωπα. Είμαι Αυτή που έχει σωθεί, και έχω σωθεί από όλα τα κακά''.

### Σχέση με την Αθώρ
Η απεικόνιση της Μπατ ήταν έντονα όμοια με αυτήν της Αθώρ, μια αντίστοιχη θεά της Κάτω Αιγύτπυο. Σε δυσδιάστατες αναπαραστάσεις, και οι δύο θεές απεικονίζονται ανφάς, κοιτώντας των θεατή, και όχι προφίλ σύμφωνα με τη συνήθη αρχαία αιγυπτιακή απεικόνιση. Η σημαντική διαφορά στην απεικόνιση είναι ότι τα κέρατα της Μπατ έχουν κλίση προς τα μέσα, ενώ της Αθώρ ελαφρά προς τα έξω. Είναι πιθανόν αυτή η διαφορά να αντιστοιχεί στα διαφορετικά είδη βοοειδών που εκτρέφονταν σε διαφορετικές περιόδους.

Το κέντρο λατρείας της Αθώρ ήταν στον 6ο νομό της Άνω Αιγύπτου, δίπλα στον 7ο που ήταν της Μπατ, κάτι που υποδηλώνει ότι ίσως στην Προδυναστική Αίγυπτο οι θεές ήταν η ίδια θεά. Ως την εποχή του Μέσου βασιλείου η λατρεία της Αθώρ είχε και πάλι απορροφήσει αυτή της Μπατ, όπως ήταν συνηθισμένο στο αιγυπτιακό πάνθεον.

## Παραπομπές


## Εξωτερικοί σύνδεσμοι

*The goddess Bat - discussion on Philae
*The goddess Bat - discussion on Egyptian Myths

Κατηγορία:Θεότητες της αιγυπτιακής μυθολογίας
Σατέτ

Στην Αιγυπτιακή μυθολογία, η **Σατέτ** (επίσης **Σάτις**, **Σατζίτ**, **Σάτες**, και **Σάτι**) ήταν η θεοποίηση των πλημμυρών του Νείλου. Η λατρεία της ξεκίνησε από την αρχαία Αιγυπτιακή πόλη Σουενέτ, που σήμερα λέγεται Ασσουάν στη νοτιότερη άκρη της Αιγύπτου. Το όνομά της σημαίνει *αυτή που πετάει μπροστά* που αναφέρεται στην ετήσια πλημμύρα του ποταμού. Στην αρχή ήταν θεότητα του πολέμου, του κυνηγιού, και της γονιμότητας, που θεωρούνταν μητέρα της θεάς Ανουκέτ. Ήταν επίσης προστάτης της νότιας Αιγύπτου.

Ένας από τους τίτλους της ήταν *Αυτή που τρέχει σαν βέλος*, που θεωρείται ότι αναφέρεται στο ρεύμα του ποταμού, και τα σύμβολά της ήταν το βέλος και το τρεχούμενο ποτάμι. Η Σασέτ απεικονίζεται σαν γυναίκα που φοράει κωνικό στέμμα της Άνω Αιγύπτου Χεντ-ζέτ, με κέρατα γαζέλας ή αντιλόπης, ή σαν αντιλόπη, γρήγορο ζώο που ζει στις όχθες του ποταμού στο νότιο μέρος τα Αρχαίας Αιγύπτου. Επίσης απεικονίζεται με τόξο και βέλη.

Άλλες ερμηνείες υποστηρίζουν ότι ο πρωταρχικός της ρόλος είναι θεά του πολέμου, φύλακας των νότιων (με τη Νουβία) συνόρων της Αιγύπτου, και να σκοτώνει τους εχθρούς του Φαραώ με τα βέλη της.

Συχνά απεικονίζεται επίσης να κρατά το ανκχ, λόγω του σχέσης της με τα νερά του Νείλου που είναι ζωογόνα. Συνεπώς, η Σασέτ είχε και τον ρόλο θεάς της γονιμότητας, εκπληρώνοντας έτσι τις επιθυμίες αυτών που αναζητούσαν την αγάπη. Η Σασέτ επίσης περιγράφεται να προσφέρει βάζα νερό για εξαγνισμό.

Αργότερα θεωρείται σαν μία από τις συζύγους του Κνουμ, τον θεό που ταυτίζεται με τον φύλακα των πηγών του Νείλου, με τον οποίο λατρευόταν στην Ελεφαντίνη, τον πρώτο νομό της Αιγύπτου, και όντως το κέντρο της λατρείας της ήταν κοντά εκεί, στο Σαχάλ, ένα άλλο νησί του Νείλου.

Παιδί της Σασέτ ήταν η Ανουκέτ, και η ίδια θεότητα του Νείλου, που ήταν το τρίτο μέλος της Τριάδα της Ελεφαντίνης.

Η Σατέτ επίσης συνδέεται με το Μάτι του Ρα.

## Παραπομπές


## Βιβλιογραφία

*

Κατηγορία:Νείλος
Κατηγορία:Τριάδα της Ελεφαντίνης
Μαρσέλ Ζιμόντ

Ο **Μαρσέλ Ζιμόντ** (*Marcel Gimond*, 1894-1961) ήταν Γάλλος γλύπτης ο οποίος γεννήθηκε στην περιοχή Αρντές. Ο Ζιμόντ φοίτησε αρχικά στη Σχολή Καλών Τεχνών της Λυόν και υπήρξε μαθητής του Αριστίντ Μαγιόλ και του Ωγκύστ Ροντέν. Επίσης διατέλεσε καθηγητής στη Σχολή Καλών Τεχνών του Παρισιού μέχρι το 1960.

Ο Ζιμόντ, ο οποίος ήταν γιoς τεχνίτη μετάλλου, τιμήθηκε με το Εθνικό Βραβείο Τεχνών (*Grand Prix National des Arts*) το 1957 και θεωρείται ένας από τους σημαντικότερους Γάλλους γλύπτες με ειδίκευση στα πορτρέτα και στις προτομές. Ο Ζιμόντ ο οποίος είχε πολλές γνώσεις γύρω από τη γλυπτική, φημίζεται για το καθαρό του στυλ και τη μονιμότητα των φορμών πίσω από την μοναδικότητα του υποκειμένου. 

Ο Μαρσέλ Ζιμόντ διατήρησε συνεχή κριτική ματιά για την γλυπτική και δίδαξε ότι τα μνημεία στην γλυπτική είναι παγκόσμια ανάμεσα στους πολιτισμούς του κόσμου σε αναγνώριση της ποικιλότητας των γλυπτικών συνθέσεων των Αιγύπτιων, των Σουμέριων και της προκολομβιανής τέχνης. 

Ο Ζιμόντ είναι γνωστός για τις χάλκινες προτομές και τα πορτρέτα πολιτικών και καλλιτεχνών τα οποία βρίσκονται σε πολλά μουσεία της Γαλλίας, του Λουξεμβούργου καθώς και στην Εθνική Πινακοθήκη του Λονδίνου.

Μαθητής του Ζιμόντ υπήρξε και ο Γουίλιαμ Μακβέι (William McVey).

## Παραπομπές


## Εξωτερικοί σύνδεσμοι
* marcelgimond.com

Κατηγορία:Γάλλοι γλύπτες
Εμφάνιση φωτογραφικού φιλμ

Η **εμφάνιση φωτογραφικού φιλμ** στην φωτογραφία ξεκινάει με την έκθεση του φιλμ στο φως. Με την έκθεση του φιλμ στο φως οι κρύσταλλοι αργύρου που περιέχει το φιλμ και εκτίθενται στο φως υφίστανται μια φωτοχημική μετατροπή. Όσοι κρύσταλλοι αργύρου έχουν εκτεθεί στο φως έρχονται σε επαφή με ηλεκτρόνια και μετατρέπονται σε άτομα μεταλλικού αργύρου. Όσοι κρύσταλλοι αργύρου δεν έχουν δεχτεί φως παραμένουν αμετάβλητοι και φωτοευαίσθητοι.

Η δεύτερη μετατροπή του φιλμ συμβαίνει με την χρήση ενός χημικού υγρού που λέγεται developer. Σε αυτή τη μετατροπή δημιουργείται η φωτογραφία όπως την ξέρουμε, με τον διαχωρισμό της σε σκούρες και ανοιχτές περιοχές. Σκούρες περιοχές στη φωτογραφία είναι αυτές που έχουν εκτεθεί περισσότερο στο φως και αντιστοιχούν στα φωτεινά σημεία της φωτογραφίας ενώ ανοιχτές περιοχές είναι αυτές που δεν φωτίστηκαν και αντιστοιχούν στα σκοτεινά σημεία της φωτογραφίας.

Για περιπτώσεις που δεν χρειάζεται οι εικόνες να έχουν παντού οξύτητα, ένα ρηχό βάθος πεδίου είναι πιο αποτελεσματικό καθώς δίνει έμφαση στο θέμα θολώνοντας το προσκήνιο και το παρασκήνιο. 

Η τελευταία ενέργεια που πρέπει να γίνει είναι η τοποθέτηση σε ένα ειδικό υγρό που λέγεται fixer και μετατρέπει τους κρυστάλλους αργύρου που δεν έχουν εμφανιστεί, σε διαλυτά στο νερό άλατα. Μόνο μετά από αυτή την διαδικασία είναι ασφαλής η τελική έκθεση σε φως.

## Πηγές
* Το Βιβλίο του Φωτογράφου, John Hedgecoe, Εκδόσεις Μωρεσόπουλος/Φωτογραφία
* Φωτογραφία, Πλάτων Ριβέλλης, σελ. 256 - 257, Εκδόσεις Φωτοχώρος - Φωτογραφικός, Αθήνα 1991

## Εξωτερικοί σύνδεσμοι

* Fotomontaz - Η εμφάνιση φωτογραφικού φιλμ

Κατηγορία:Φωτογραφία
Ιηού

Ο **Ιηού ή Ιεχού** ήταν πρόσωπο της Παλαιάς Διαθήκης.

## Η δολοφονία της [[Ιαζάβελ]] και του [[Ιωράμ του Αχαάβ]]
Μετά τον θάνατο του Αχαάβ, βασιλιάς του Ισραήλ έγινε ο γιος του από την Ιεζάβελ, ο Ιωράμ. Ο Ιηού ήταν στρατηγός. Ο προφήτης Ελισσαίος ήξερε πως ο Ιηού θα γινόταν κάποια μέρα βασιλιάς. Έτσι έστειλε κρυφά έναν  από τους προφήτες του στον Ιηού. 
Με ένα βέλος του, σκότωσε τον Ιωράμ και έβαλε τους υπηρέτες της Ιεζάβελ να την πετάξουν από το παράθυρο. Μάλιστα το άλογο του Ιηού την ποδοπάτησε.
Έτσι, ο Ιηού έγινε βασιλιάς του Ισραήλ.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Ξένια Κνιάζεβα

Η **Ξένια Μπορίσοβνα Κνιάζεβα** (Ρωσικά: Ксения Борисовна Князева), είναι Ρωσίδα ηθοποιός και μοντέλο.

## Προσωπική ζωή
* Σύζυγος: Πάβελ Αιραπετιάν (γενν. 1973)
** Παιδιά: Αλίσα και Βασιλίσα

## Φιλμογραφία
# 2005 — Курсанты — *Яна
# 2005 — [[От 180 и выше]] — *Настя
# 2006 — Бедная крошка — *Крошка
# 2007 — [[Эксперты (телесериал)|Эксперты]] — *Нина Дубровина, врач-фармаколог
# 2007 — Любовь-морковь — *Ирина
# 2007 — [[На мосту (фильм)|На мосту]] — *Алёна
# 2007 — Отчим — *Александра
# 2007 — [[Слуга государев]] — *Шарлотта де Монтеррас
# 2008 — Дорога, ведущая к счастью — *Лена
# 2008 — [[Куплю друга]] — *Таня, внучка Кима Сычёва
# 2008 — Монтекристо — *Евгения Орлова
# 2008 — [[Платон (фильм)|Платон]] — *Настя
# 2009 — Днепровский рубеж — *Зоя Синцова
# 2012 — [[Жена Штирлица]] — *Татьяна, жена Романа
# 2012 — Подари мне воскресенье — *Ольга Забелина
# 2013 — [[Умник (телесериал, Россия)|Умник]] — *Мария Шаповалова, известная теннисистка

## Παραπομπές


## Εξωτερικοί Σύνδεσμοι
* 
*

Κατηγορία:Ρωσίδες μοντέλα
Κατηγορία:Φωτομοντέλα
Κατηγορία:Ρωσίδες ηθοποιοί
Άννα Γκορσκόβα

Η **Άννα Αντρέεβνα Γκορσκόβα** (Ρωσικά: Анна Андре́евна Горшко́ва), είναι Ρωσίδα ηθοποιός και μοντέλο.
## Βιογραφία
Η Άννα Γκορσκόβα γεννήθηκε στις 28 Νοεμβρίου 1983 στη Μόσχα. Ο πατέρας της, Αντρέι Βλαντιμιρόβιτς, εργάστηκε για την Κα Γκε Μπε, ενώ η μητέρα της, η Τατιάνα Ιβάνοβνα, αποφοίτησε από το Ινστιτούτο Εθνικής Οικονομίας της Μόσχας. Οι γονείς της χώρισαν όταν η Άννα ηταν τεσσάρων ετών. Ο πατέρας της έφυγε για τις Ηνωμένες Πολιτείες και η κοπέλα παρέμεινε με τη μητέρα της στη Μόσχα. Παρ 'όλα αυτά, διατήρησε μια καλή σχέση μαζί του.
Στην ηλικία των 16 ετών, η Άννα άρχισε να εργάζεται ως μοντέλο. Το 2001 εισήλθε στο Κρατικό Πανεπιστήμιο Διοίκησης στη Σχολή Κοινωνιολογίας και Διαχείρισης Προσωπικού, ενώ το 2003 αποφοίτησε από τη σχολή ενεργειών δράσης της Amedia.

## Προσωπική ζωή
* Σύζυγος: Μιχαήλ Μπορτσιόφ.

## Φιλμογραφία
* Φτωχή μου Αναστασία
* Επιβάτης

## Παραπομπές


## Εξωτερικοί σύνδεσμοι

*

Κατηγορία:Ρωσίδες μοντέλα
Κατηγορία:Ρωσίδες ηθοποιοί
Κατηγορία:Φωτομοντέλα
Σταθμός Νέος Σιδηροδρομικός Σταθμός (Μετρό Θεσσαλονίκης)

Ο **Σταθμός Νέος Σιδηροδρομικός Σταθμός** είναι τερματικός σταθμός του Μετρό Θεσσαλονίκης στον Νέο Σιδηροδρομικό Σταθμό, ο οποίος εξυπηρετεί τις γραμμές  και  του Μετρό Θεσσαλονίκης. Ξεκίνησε τη λειτουργία του στις 30 Νοεμβρίου 2024.

Κατά την κατασκευή του σταθμού βρέθηκαν αρχαιολογικά ευρήματα, και ο χώρος χαρακτηρίστηκε ως αρχαιολογικός χώρος υψηλής σημαντικότητας.

## Τερματικός Σταθμός ανταπόκρισης με αστικά λεωφορεία
Στον τερματικό σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα οι εξής λεωφορειακές γραμμές:

## Είσοδοι - Έξοδοι
* Νέος Σιδηροδρομικός Σταθμός / Μοναστηρίου
* Γιαννιτσών
* Σταθμός Λεωφορείων / Μοναστηρίου

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Νεος Σιδηροδρομικος Σταθμος
Νεος Σιδηροδρομικος Σταθμος
Γκαμπί

Στο σκάκι, ονομάζουμε **γκαμπί** (Gambit) μία στρατηγική ανοίγματος στην οποία μία από τις πλευρές, συχνότερα τα λευκά, θυσιάζει υλικό, συνήθως κάποιο πιόνι, με την σκοπό να επιτύχει στρατηγικά οφέλη.

## Σκοπός της στρατηγικής του Γκαμπί
Η πλευρά που θυσιάζει υλικό έχει σκοπό:

* Να ελέγξει καλύτερα, σε σχέση με τον αντίπαλο, το κέντρο της σκακιέρας με πιόνια και κομμάτια
* Να αναπτύξει γρηγορότερα και σε καλύτερες θέσεις τα κομμάτια της.

Στην περίπτωση που τα παραπάνω επιτευχθούν το επόμενο στάδιο εξέλιξης μπορεί να περιλαμβάνει:

* Το να κερδηθεί πίσω το υλικό που έχει δοθεί με κέρδος τον καλύτερο έλεγχο στο κέντρο και την καλύτερη ανάπτυξη ή και 
* Να επιδιωχθεί επίθεση, κυρίως στον αντίπαλο βασιλιά, αδιαφορώντας για το δοσμένο υλικό.

## Παραδείγματα

## Παραπομπές


### Πηγές
* 

Κατηγορία:Σκακιστικά ανοίγματα
Κατηγορία:Ορολογία σκακιού
Δαναΐς

Η **Δαναΐς** ήταν ένα, χαμένο πλέον, έπος που αποτελούνταν από 6.500 στίχους και διηγιόταν την ιστορία των Δαναΐδων. 
Ο συγγραφέας του και η εποχή στην οποία γράφτηκε μας είναι άγνωστοι.

Διασώθηκαν δύο μόνο στίχοι από τον Κλήμη τον Αλεξανδρέα  και ένα απόσπασμα σε πεζό λόγο από τον Αρποκρατίονα.  
## Παραπομπές


Κατηγορία:Αρχαία ελληνικά έπη
Πτολεμαίος ο Μεγαλοπολίτης

Ο **Πτολεμαίος ο Μεγαλοπολίτης** ήταν ιστορικός, συγγραφέας βιογραφίας του Πτολεμαίου του Φιλοπάτορος* ()*.
Πατέρας του ήταν ο *Αγήσαρχος*, ενώ ο ίδιος φαίνεται πως έζησε για κάποιο χρονικό διάστημα στην Αλεξάνδρεια, στην αυλή του βασιλιά.
 
Στο έργο του διηγιόταν κυρίως την ιδιωτική ζωή του Φιλοπάτορος, τις ακόλαστες ερωτικές του περιπέτειες και τις συχνές του οινοποσίες. Η έντονα αρνητική εικόνα που είχε σχηματίσει ο Πολύβιος για τον χαρακτήρα και τις ικανότητες του Φιλοπάτορος φαίνεται πως οφειλόταν, όπως εικάζουν ορισμένοι σύγχρονοι ελληνιστές, στην ανάγνωση του έργου αυτού του συμπατριώτη του Πτολεμαίου.

Διασώθηκαν τέσσερα μόνον αποσπάσματα που αναφέρονται από τον Αθήναιο, τον Κλήμη τον Αλεξανδρέα και τον Αρνόβιο. 

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Μεγαλοπολίτες